cyanic-selkie/wikianc huggingface dataset:
Nota berkaitan kredit
Nota berkaitan kredit (“credit linked note - CLN''') merupakan satu bentuk hasilan kredit dibiayai(“funded credit derivative”). Ia dibina sebagai sekuriti dengan swap mungkir kredit (credit default swap) terbenam membenarkan penerbit untuk memindah risiko kredit khusus kepada pelabor kredit. Penerbit tidak diwajibkan untuk membayar hutang sekiranya kejadian ditetapkan berlaku. Ini menyingkirkan pembekal insuran pihak ketiga.
Ia diterbitkan oleh syarikat tujuan khusus atau syarikat Amanah, ditubuhkan bagi menawarkan pelabor nilai par apabila matang kecuali jika entiti yang dirujuk ingkar. Dalam kes keingkaran, pelabor hanya menerima kadar dapat balik (“recovery rate”).
Syarikat amanah turut akan terbabit dalam pertukaran mungkir dengan penjual. Dalam kes kemungkiran, syarikat amanah akan membayar penjual nilai par tolak kadar dapat balik, sebagai pertukaran bagi bayaran tahunan yang disalurkan kepada pelabor dalam bentuk nilai lebih tinggi pada nota mereka.
Tujuan aturan ini adalah bagi menyalor risiko mungkir khusus kepada pelabor yang sanggup menerima risiko tersebut sebagai pulangan kepada pulangan lebih tinggi yang ditawarkannya. Nota berkaitan kredit ‘’CLN’’ itu sendiri biasanya disandar dengan jaminan kadar tinggi, seperti sekuriti Perbendaharaan.
Di Hong Kong dan Singapura, nota berkaitan kredit telah dipasarkan sebagai "bonmini" dan dijual kepada pelabor perseorangan. Selepas Lehman Brothers, pengeluar utama bonmini di Hong Kong dan Singapura, mendaftar bagi kemuflisan pada September 2008, ramai pelabor retail bonmini mendakwa bahawa bank dan broker mengeliru jual bonmini sebagai keluaran risiko rendah. Banyak bank menerima minibon sebagai sandaran bagi pinjaman dan kemudahan kredit.
Contoh
Bank meminjamkan wang kepada syarikat, XYZ, dan pada masa pinjaman dibebaskan nota berkaitan kredit dibeli oleh pelabor. Kadar faedah bagi nota ditetapkan oleh risiko kredit syarikat XYZ. Dana yang didapati oleg bank dari pengeluaran nota kepada pelabor dilaborkan dalam bon dengan kemungkinan mungkir yang rendah. Jika syarikat XYZ baik, bank diwajibkan membiaya nilai nota penuh. Jika syarikat XYZ muflis, pemegang nota/pelabor menjadi pemiutang kepada syarikat XYZ dan menerima pinjaman syarikat XYZ. Bank pula mendapat gantirugi dari pulangan bon pelaburan risiko rendah dibiayai oleh nota berkaitan kredit.
Jailly-les-Moulins
Jailly-les-Moulins ialah komun di jabatan Côte-d'Or di timur Perancis.
Maroon 5
Maroon 5 merupakan sebuah kumpulan muzik pop rock dari Los Angeles, California, Amerika Syarikat. Pada asalnya, kumpulan ini ditubuhkan pada tahun 1994 sebagai Kara's Flowers semenjak mereka berada di sekolah menengah. Antara barisan ahlinya termasuklah Adam Levine, Jesse Carmichael, Mickey Madden dan Ryan Dusick. Mereka telah menandatangani kontrak bersama syarikat Reprise Records dan mengeluarkan album The Fourth World pada tahun 1997. Selepas penjualan album tersebut menjadi hambar, semua ahli kumpulan berpecah dengan syarikat rakaman tersebut dan sebaliknya menghadiri kolej. Pada 2001, kumpulan ini telah ditubuhkan semula dan menambah seorang ahli baru, James Valentine ke dalam barisan ahli mereka dan meneruskan hala tuju yang baru di bawah nama Maroon 5.
Tilawah Al Quran Peringkat Antarabangsa 2009
Tilawah Al Quran Peringkat Antarabangsa 2009 kali ke-51 pada 5-12 Ogos 2009 (14 -21 Syaaban) di Dewan Merdeka, Pusat Dagangan Dunia Putra (PWTC) di Kuala Lumpur,Malaysia. Tujuan tilawah diadakan ialah agar membudayakan minat membaca Al-Quran di kalangan Muslimin, di samping mempertingkatkan syiar Islam di dalam negara.
Tema tilawah ialah 'Wahdah Pemangkin Khaira Ummah'.
Peserta
Seramai 66 peserta iaitu 42 qari dan 24 qariah dari 43 negara terlibat. . Antaranya dari Arab Saudi, Afghanistan, China, Croatia dan India.
Perasmian
Perasmian oleh Yang di-Pertuan Agong Tuanku Mizan Zainal Abidin.Majlis penutup oleh oleh Sultan Kedah yang juga Timbalan Yang di-Pertuan Agong, Sultan Abdul Halim Mu’adzam Shah ibni Almarhum Sultan Badlishah.
Turut hadir ialah Perdana Menteri Malaysia Datuk Seri Najib Tun Razak, Tan Sri Muhyiddin Yassin dan Datuk Jamil Khir Baharom.
Pemenang
Pada 12 Ogos 2009, Qari dari Iraq Usamah Abdullah dan qariah dari Malaysia Sharifah Khasif Fadzillah Syed Badiuzzaman muncul sebagai pemenang. Mereka mendapat menerima hadiah wang tunai RM14,339, piala, cenderamata dan sijil penyertaan yang disampaikan oleh Timbalan Yang di-Pertuan Agong Sultan Kedah Sultan Abdul Halim Mu'adzam Shah dan Sultanah Kedah Sultanah Haminah Hamidun.
Matafelon-Granges
Matafelon-Granges ialah komun di jabatan Ain dan di kawasan Rhône-Alpes di timur Perancis.
Molsberg
merupakan sebuah kawasan perbandaran terletak di daerah Westerwaldkreis, Rhineland-Palatinate, Jerman.
Orešković
Orešković merupakan sebuah tempat yang terletak di Serbia.
IC
IC boleh merujuk kepada:
Gunung Hijiri
Gunung Hijiri (Bahasa Jepun: 聖岳, Hijiri-dake) merupakan sebuah gunung yang tergolong dalam pergunungan Akaishi di bandar Shizuoka di wilayah Shizuoka dan Iida di wilayah Nagano dalam kawasan Chubu, Jepun. Gunung ini mempunyai ketinggian 3,103 m dan tergolong dalam "100 Gunung Terkenal Jepun ''.
Sekolah Rendah Arab (JAIM) Merlimau Pasir
Sekolah Rendah Arab (JAIM) Merlimau Pasir atau nama ringkasnya SRA (JAIM) Merlimau Pasir, merupakan sebuah Sekolah rendah Arab yang terletak di Km 26, Jalan Batu Gajah.
Pada 2009, Sekolah Rendah Arab (JAIM) Merlimau Pasir memiliki 141 pelajar lelaki dan 132 pelajar perempuan, menjadikan jumlah keseluruhan murid seramai 273 orang. Ia mempunyai seramai 22 orang guru.2009
Agam
Kabupaten Agam merupakan sebuah kabupaten yang terletak di provinsi Sumatra Barat, Indonesia.
<!--Penamaan kabupaten ini dengan nama kabupaten Agam, didasari oleh Tambo, dimana sebelumnya nagari yang berada dalam kawasan kabupaten ini sekarang, dahulunya dikenal juga dengan nama Luhak Agam.
Geografis
Secara geografis wilayah kabupaten Agam terletak antara 00º 2" Lintang Selatan, 99º 52" - 100º 23" Bujur Timur.
Kabupaten Agam memiliki batas wilayah dengan beberapa kabupaten di Sumatera Barat.
Topografis
Kondisi topografis kabupaten Agam adalah sebagai berikut:
Iklim
Iklim rata di kawasan ini adalah minimun 25 °C, dengan kelembaman udara rata-rata 88 %, kecepatan angin minimun 4 km/jam dan maksimum 20 km/jam. Dan rata-rata penyinaran matahari adalah 58%.
Perwakilan
DPRD kabupaten Agam hasil Pemilu Legislatif 2009 tersusun dari perwakilan sembilan partai, dengan perincian sebagai berikut  :
Perekonomian
Sebagai mata pencaharian utama dari penduduk di kabupaten Agam adalah pada bidang pertanian, dengan padi sebagai produk unggulan, produksi padi dari kawasan ini dapat mencapai 12.992 ton. Padi beserta sayuran seperti kol, kentang, tomat, cabe, dan wortel merupakan komoditi pertanian yang cukup dominan dan menjadi pemasok utama bagi kawasan lainnya. Kabupaten ini telah memanfaatkan lahan untuk pertanian tanaman pangan ini sudah mencakup sekitar 36% dari luas wilayahnya. Selain itu perkembangan komoditi sayuran sangat didukung pula oleh kondisi fisik wilayah yang sebagian besar berada pada daerah ketinggian.
Sementara dari pengolahan data Landsat-7/ETM Kabupaten Agam, dihasilkan beberapa informasi dalam penggunaan lahan pada Kabupaten Agam tahun 2003 adalah sebagai berikut:
Kabupaten Agam berpotensi pada sektor perkebunan, terutama dengan komoditi andalannya, yaitu kelapa sawit. Nilai ekspor yang diperoleh dari kelapa sawit cukup tinggi, karena permintaan akan kelapa sawit di pasaran internasional juga cukup tinggi.
Selain itu di kabupaten Agam masih terdapat komoditi andalan lainnya seperti kakao dan kopi. Tanaman lain yang menghasilkan produksi besar adalah tebu dan kulit manis, walaupun volume produksinya tidak sebesar kelapa sawit.
Sementara itu pengembangan perikanan selain dari hasil laut, adalah pengembangan perikanan air tawar diantaranya ikan nila, juga terus ditingkatkan terutama pada kecamatan Tanjung Raya dan Lubuk Basung. Pembudidayaan dengan pola intensif ini dilakukan melalui pembudidayaan ikan di Kolam Air Tawar (KAT) 544,94 Ha, Kolam Jaring Apung (KJA) 595, Unit Keramba (KRB) 440 unit dan sawah (SWH) 37,70 Ha. Dan hasil produksi perikanan ini berpotensi untuk diekspor, terutama dalam bentuk fillet ikan nila. Saat ini kegiatan pertambangan di kabupaten Agam belum dikelola dan dikembangkan, padahal di dalam tanahnya tersimpan bahan galian strategis yang belum tersentuh sama sekali. Di kawasan kabupaten Agam terindikasi zona alterasi dan mineralisasi, yang membawa mineral logam, endapan pasir besi, serta bahan galian industri lebih kurang 12 macam.
Pariwisata
Seperti pada umumnya wilayah di propinsi Sumatera Barat, kabupaten Agam memiliki bentang alam yang cukup indah. Hal ini berpotensi sebagai objek pariwisata alam. Selain itu, banyak pula objek-objek yang merupakan peninggalan dari zaman dahulu.-->
Masjid Ladang Padang Kubu
Pentadbiran
Masjid Ladang Padang Kubu memiliki nombor pendaftaran masjid No Daftar: MY-11-KMN-00260.
Jallanges
Jallanges ialah komun di jabatan Côte-d'Or di timur Perancis.
Sekolah Kebangsaan Pengkalan Ranggon
Sekolah Kebangsaan Pengkalan Ranggon merupakan sebuah Sekolah Kebangsaan yang terletak di Sk. Pengkalan Ranggon. , Kerteh, Terengganu Darul Iman, Malaysia.
Pada 2009, Sekolah Kebangsaan Pengkalan Ranggon memiliki 195 pelajar lelaki dan 187 pelajar perempuan, menjadikan jumlah keseluruhan murid seramai 382 orang. Ia mempunyai seramai 30 orang guru.2009
Juhi Chawla
Juhi Chawla (जूही चावला, lahir pada 13 November 1967) ialah pelakon filem Bollywood, penerbit filem dan pengacara televisyen.Juhi Chawla juga merupakan pemenang Miss India pada tahun 1984.
Pirawa
Pirawa ialah sebuah bandar dan perbandaran dalam daerah Jhalawar di negeri Rajasthan, India.
Demografik 2001
Menurut bancian India pada tahun 2001, Pirawa memiliki bilangan penduduk seramai 11,182. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.
Sawahlunto
<td align="center" colspan=2 style="border-bottom:3px solid gray;"><font size="-1">Moto: "..." (Bahasa ...): "..." <td align="center" colspan=2> Penubuhan: - Keluasan - Total:   5.86 km² Penduduk - Jumlah: - Kepadatan:  +/- 15,279 …/km² Provinsi: Sumatera Barat. Agama: Islam, Kristian, Animisme Bahasa: Bahasa Indonesia, dll. Zon Waktu: (WIB)
Sawahlunto terletak di Sumatera Barat, Indonesia.
Lombong arang batu
Antara ekonomi utama di sini ialah lombong arang batu yang ditinggalkan oleh penjajah Belanda tahun 1888. Lombong ini masih menggunakan kaedah tradisional sehingga sekarang.Pengeluaran arang batu tidak begitu ekonomikal dan kurang menguntungkan. Penjajah Belanda menggunakan buruh paksa untuk mengeluarkan arang batu dari lombong ini. Mereka dibayar dengar kadar upah yang amat rendah. Ketika kemuncak perlombongan 1930, penduduknya seramai 43576 orang dengan 564 pegawai Belanda. Arang batu digunakan untuk memanaskan rumah di kawasan peranginan dan menggerakan kereta api.
Kebanyakan jalan raya dua lorong di Sumatera Barat masih lagi hasil tinggalan penjajah Belanda. Jalan raya ini belum diperbesarkan sehingga sekarang dan dikekalkan begitu. Jalan raya ini dibina mengunakan sistem buruh paksa iaitu dibayar dengan sedikit bayaran sahaja.
Lombong runtuh
Pada 17 Jun 2009, lombong arang batu lama ini telah runtuh. 32 orang telah ditemui mati tertimbus. Ketua Pusat Penanganan Krisis di Kementerian Kesihatan Indonesia Dr Rustam S.Pakaya dalam SMS menyatakan sehingga pukul 6 petang ini mayat 32 mangsa telah ditemui. Mereka yang cedera dirawat di Hospital Jamil, Padang.
Lombbong Bukit Bual itu dipercayai meletup akibat litar pintas peralatan elektrik yang dibawa masuk pelombong tradisional ke dalam lubang lombong yang padat dengan gas metana (methane).Pengurus Paukan Penanganan Bencana Sumatera Barat, Ade Edward menyatakan gas metana mudah meledak apabila ada sedikit percikan api. Sepatutnya gas metana dikeluarkan dahulu menggunakan 'blower' dari lubang lombong itu.
Niederahr
merupakan sebuah kawasan perbandaran terletak di daerah Westerwaldkreis, Rhineland-Palatinate, Jerman.
AzureForJanne
Kumpulan  AZUREFORJANNE  merupakan sebuah kumpulan pemuzik dan penyanyi yang bergerak secara bebas atau juga dikenali sebagai indie di Malaysia. Kumpulan AZUREFORJANNE adalah SanJay (vokalis), Kevin (pemain bass), Irfan (gitarist), Russel (gitarist) dan Bryan (drummer).
Sejarah
Kumpulan AZUREFORJANNE ditubuhkan pada bulan Disember 2011. Kumpulan AZUREFORJANNE merupakan kumpulan pemuzik yang membawa genre Rock/Post-Hardcore/Avant-garde/Hardcore. AZUREFORJANNE telah diundangi untuk mempersembahkan muzik di pentas-pentas Rock The World, Gegey Fest, MASiF, Jakcloth dan lain-lain acara dan festival-festival di serata Malaysia, Singapura dan Indonesia. Muzik AZUREFORJANNE pernah di pamerkan di radio dan media di Amerika Syarikat, Australia, Russia, Japan, Singapura, Indonesia, Thailand, Philippines dan negara-negara yg lain.
Diskografi
Kumpulan AzureForJanne menghasilkan 2 album sehingga kini.
Oberahr
merupakan sebuah kawasan perbandaran terletak di daerah Westerwaldkreis, Rhineland-Palatinate, Jerman.
Sekolah Rendah Arab (JAIM) Pernu
Sekolah Rendah Arab (JAIM) Pernu atau nama ringkasnya SRA (JAIM), merupakan sebuah Sekolah rendah Arab yang terletak di Km12, Kampung Pernu.
Pada 2009, Sekolah Rendah Arab (JAIM) Pernu memiliki 318 pelajar lelaki dan 261 pelajar perempuan, menjadikan jumlah keseluruhan murid seramai 579 orang. Ia mempunyai seramai 40 orang guru.2009
Obererbach, Westerwaldkreis
Obererbach merupakan sebuah kawasan perbandaran terletak di daerah Westerwaldkreis, Rhineland-Palatinate, Jerman.
Lubang cecacing
Lubang cecacing (bahasa Inggeris: wormhole) merupakan suatu hubungan teoretikal antara lohong hitam dan lohong putih lalu menghasilkan jalan pintas merentasi ruang dan masa, sama ada jarak itu berjurang jauh sebanyak berbilion tahun cahaya, antara dua alam semesta, or mahupun dua titik masa yang berbeza.
Surah Al-Hujurat
Surah Al-Hujurat (سورة الحجرات) adalah surah ke-49 dalam al-Quran. Surah ini tergolong surah Madaniyah, terdiri atas 18 ayat. Dinamakan Al-Hujurat yang berarti Kamar-Kamar diambil dari perkataan Al-Hujurat yang terdapat pada ayat ke-4 surat ini. Ayat tersebut mencela para sahabat yang memanggil Nabi Muhammad SAW yang sedang berada di dalam kamar rumahnya bersama isterinya. Memanggil nabi Muhammad SAW dengan cara dan dalam keadaan yang demikian menunjukkan sifat kurang hormat kepada beliau dan mengganggu ketenteraman beliau.
Pautan Luar
Dengar bacaan di sini
Detva
Detva merupakan sebuah bandar yang terletak di daerah Detva, wilayah Banská Bystrica, Slovakia.
Salz, Rhineland-Palatinate
Salz merupakan sebuah kawasan perbandaran terletak di daerah Westerwaldkreis, Rhineland-Palatinate, Jerman.
Aswang
Sejarah
Kumpulan Aswang ditubuhkan pada 2010. Kumpulan Aswang merupakan kumpulan pemuzik yang membawa genre Raw Black Metal.
Diskografi
Kumpulan Aswang menghasilkan 1 album sehingga kini.
Ledakan alga
alt=example of algal bloom|thumb|Sungai dalam sebuah perkampungan gunung kecil berhampiran Chengdu, China, tahun 2005 yang tampak kehijauan kerana banyak alga sewarna Ledakan alga atau kembangan alga (algae bloom) adalah peningkatan pesat taburan alga terutamanya yang jenis sel tunggal dalam sistem air-air tawar (seperti sungai dan tasik) atau yang masin (seperti di laut); peningkatan ini sering dikenal pasti dari perubahan warna dalam jasad air yang diperhatikan kerana padatnya pigmen dalam alga. Pertambahan ini disebabkan nutrien berlebihan seperti nitrogen atau fosforus dari sumber luar misalnya sisa baja atau kumbahan yang tersalur memasuki jasad-jasad air ini.
Keadaan ini boleh menjejaskan ekosistem sekitar di mana kepadatan bilangan alga boleh menghalang cahaya matahari daripada sampai organisma lain, menurunkan kadar oksigen dalam air malah adakala juga melepaskan toksin berbahaya ke dalam air lalu boleh membahayakan haiwan atau ekologi termasuk menyebabkan kematian ikan ternakan dan penjejasan bekalan air petempatan.
Gambaran umum
Mekar adalah hasil nutrien yang diperlukan oleh alga tertentu ke sistem akuatik tempatan. Nutrien yang membatasi pertumbuhan ini biasanya nitrogen atau fosforus, tetapi juga zat besi, vitamin, atau asid amino. Cara nutrien lebihan ini dibawa masuk merangsang taburan alga ini bergantung kepada lokasi.
Ledakan air masin
Di laut terbuka dan pesisiran pantai, air laut yang terjulang baik dari pergerakan angin kencang mahupun bentuk dasar laut boleh menarik nutrien naik aras laut disinari matahari lalu boleh dikesan fitoplankton yang memakan nutrien banyak ini; plankton-plankton jenis ini mengandungi klorofil membantu menyerap cahaya matahari menghasilkan tenaga sendiri melalui fotosintesis yang turut mewarnakan persekitaran.
Ledakan air tawar
Di sepanjang kawasan pesisir dan dalam sistem air tawar, limpahan sisa kegiatan manusia baik dari pertanian, pembangunan bandar, serta kumbahan boleh menggalakkan pertumbuhan alga terutamanya jika limpahan tersebut mengandungi beberapa fosfat  atau fosforus (dari produk pembersih lantai). Di tasik yang berstrata pada musim panas, pergantian musim luruh dapat melepaskan sejumlah besar fosfor yang tersedia secara bio yang berpotensi mencetuskan bunga alga sebaik sahaja cahaya fotosintetik mencukupi. Kandungan karbon dan nitrogen yang berlebihan juga disyaki menjadi penyebabnya, begitu juga kehadiran natrium karbonat yang mampu menjadi pemangkin tindak balas melarutkan karbon dioksida menggalakkan fotosintesis alga.
Kesan terhadap alam sekitar
Sebanyak 2% dari lebih dari 5000 spesies fitoplankton diketahui berbahaya atau beracun. Maka, peledakan pentaburan plankton ini dapat mengesan kepada ekosistem lautan bergantung pada jenis spesies, lingkungan, dan mekanisme biokimia alga yang mempengaruhi sekitarannya lalu mampu mendatangkan ancaman membahayakan.
Sebagai contoh, brevetoksin yang terkumpul dari plankton dinoflagellata Karenia brevis merupakan penyebab utama seberapa kes kematian besar-besaran haiwan tertentu yang teracun melalui pemakanan sumber memvektorkan plankton ini seperti lumba-lumba hidung botol di Florida musim bunga tahun 2004 (disebabkan pemakanan ikan dari genus Brevoortia dan Ethmidium); manati (melalui rumput laut Thalassia testudinium), dan penyu tempayan yang terlumpuh otot (akibat makanan laut terjejas) sehingga dihanyut arus ke pantai. Ikan paus sikat Atlantik boleh terdedah kepada neurotoksin akibat memakan zooplankton berbahaya terutamanya beberapa jenis dinoflagellata toksik seperti Alexandrium fundyense yang dimakan kopepod seterusnya berkumpul dalam rantai makanan pada tahap yang mampu menyebabkan gangguan kepada pernafasan, tabiat pemakanan, dan kondisi pembiakan.
Makanan laut tercemar dari toksin alga juga telah menyebabkan kematian manusia dan semakin sering dipantau. Di Afrika Selatan misalnya, Alexandrium catanella menjadi makanan bagi kerang laut sehingga toksin terakumulasi dan tidak selamat dimakan manusia.
Breda
Breda boleh bermaksud:
Jalilah Baba
right|thumb|250px|Jalilah Baba Datuk Jalilah Baba adalah bekas Ketua Pengarah Malaysia Investment Development Authority (MIDA) sehingga 20 Ogos 2011. Jalilah Baba bersara wajib pada hari Sabtu, 20 Ogos 2011.
Ketua Setiausaha Negara Tan Sri Mohd Sidek Hassan memaklumkan bahawa Jalilah baba yang bersara akan diganti oleh Ketua Pegawai Eksekutif Perbadanan Pembangunan Perdagangan Luar Malaysia (Matrade) Datuk Noharuddin Nordin.
Penculikan
Culik dalam Undang-undang Awam Inggeris ("English Common Law")
Ia adalah sukar bagi menculik tanpa melakukan penahanan palsu, yang merupakan kesalahan undang-undang awam dengan niat atau cuai ("recklessly") menahan mangsa tanpa kuasa undang-undang yang sah. Penggunaan kekerasan bagi mengambil dan menahan juga diaanggap sebagai serangan, dan kesalahan berkait juga mungkin dilakukan sebelum, semasa, dan selepas penahanan.
Bersama pembunuhan, culik merupakan jenayah besar di bawah undang-undang awam ("common law") yang masih belum disatukan menjadi ("statute").
Penculikan kanak-kanak]
Culik dan melarikan ("Kidnapping versus abduction")
Dalam terminologi undang-undang awam dalam kebanyakan perundangan (menurut Black's Law Dictionary), jenayah culik dilabel melarikan ("abduksi"), apabila mangsa adalah wanita. Dalam penggunaan moden, culik atau melarikan kanak-kanak sering-kali dipanggil melarikan kanak-kanak ("Child abduction"), terutama apabila ia dilakukan bukan bagi meminta tebusan tetapi dengan tujuan menyimpan kanak-kanak secara kekal (sering kali dalam kes keluarga kanak-kanak bercerai atau berpisah secara rasmi, di mana keluarga yang tidak memiliki penjagaan sah akan melakukan tindakan ini, juga dikenali sebagai penculikan kanak-kanak ("childnapping"). Masa kini, istilah ini tidak lagi terhad kepada kes mangsa kanak-kanak.
Melarikan kanak-kanak boleh merujuk kepada kanak-kanak diambil tanpa kebenaran ibubapa, tetapi dengan suka rela oleh kanak-kanak.Di England dan Wales, ia merupakan melarikan anak-anak bagi mengambil seseorang yang berusia di bawah 16 tanpa kebenaran ibu bapa.
Penculikan di Amerika Syarikat
Pusat Maklumat Jenayah Kebangsaan ("National Crime Information Center") mengekalkan daftar orang hilang, dan mengelaskan mereka menurut kategori. Pada 2008, terdapat 778,161 laporan orang hilang dilog pada sistem mereka, dari mana 745,088 akhirnya dikeluarkan. Dari yang dilaporkan hilang, 87,497 telah disenaraikan berada dalam bahaya fizikal, dan 20,562 disenaraikan sebagai hilang tanpa kerelaan.
Oleh kerana Amerika Syarikat dianggarkan memiliki penduduk sekitar 304 juta orang, jika 20,561 orang dilaporkan diculik pada 2008, ia berjumlah kadar penculikan pada kadar 6.7 setiap 100,000 orang; kerana Amerika Syarikat dianggar memiliki penduduk sekitar 74 juta orang berusia di bawah 18 tahun , ia menunjukkan kadar penculikan dikalangan 18 tahun pada 8.2 setiap 100,000.
Penculikan masa kini
Penculikan bagi tebusan adalah perkara biasa dipelbagai bahagian dunia masa kini, dan sesetengah bandar dan negara sering digambarkan sebagai "Ibunegara Penculikan Dunia." Pada 2007, gelaran itu kepunyaan Baghdad. Pada 2004, ia adalah Mexico, dan pada 2001 ia adalah Colombia. Haiti juga mengalami eningkatan penculikan sejak beberapa tahun lalu, sebagaimana sebahagian tertentu Afrika.
Dimasa lalu, dan kini disesetengah bahagian dunia (seperti selatan Sudan), penculikan adalah cara biasa bagi mendapatkan hamba dan wang melalui tebusan. Pada masa baru-baru ini, penculikan dalam bentuk "shanghai" atau "Impressment" di mana orang diculik sebagai kelasi kapal dagang pada awal abad ke-19 sebagai pelaut, yang undang-undang anggap buruh tidak bebas ("unfree labour".
Pautan luar
Menschenraub 유괴 誘拐
Texas Rangers (besbol)
Texas Rangers ialah pasukan besbol profesional Amerika yang berpusat di Dallas–Fort Worth Metroplex, Amerika Syarikat. Rangers bertanding di Major League Baseball (MLB) sebagai anggota American League (AL) West. Pada tahun 2020, Rangers telah berpindah ke stadium baru iaitu Globe Life Field di Arlington setelah mereka beraksi di Globe Life Park (kini Choctaw Stadium) dari tahun 1994 sehingga 2019. Nama pasukan ini diambil sempena nama agensi penguatkuasa undang-undang lama.
Pasukan ini mula ditubuhkan pada 1961 dengan menggunakan nama Washington Senators. Mereka beraksi di AL dan menjadi pasukan besbol pertama dari Washington, D.C. bermain di liga tersebut sementara pasukan Washington Senators] kedua pula berpindah ke Minnesota lalu menjadi Twins (pasukan asal Washington Senators pernah banyak beraksi di National League semasa 1890-an). Selepas musim 1971, Senators berpindah ke Arlington dan tampil sebagai Rangers buat kali pertama pada musim bunga berikutnya.
Rangers melakukan lapan kemunculan di postseason MLB, tujuh kejuaraan divisyen berikutnya pada tahun 1996, 1998, 1999, 2010, 2011, 2015 dan 2016 serta beraksi sebagai pasukan wild card pada 2012. Pada tahun 2010, Rangers mara melepasi siri divisyen buat kali pertama setelah menewaskan Tampa Bay Rays. Pasukan ini menjuarai kejuaraan pennant American League buat kali pertama setelah menundukkan New York Yankees dalam enam aksi perlawanan. Dalam kemunculan sulung Rangers di Siri Dunia, pasukan ini akur akan kekalahan kepada San Francisco Giants dalam lima perlawanan. Mereka mengulangi kejayaan American League pada tahun berikutnya tetapi sekali lagi tewas dalam Siri Dunia iaitu pada kali ini kepada pasukan St. Louis Cardinals dalam tujuh perlawanan. Rangers masih menjadi pasukan MLB tertua yang tidak pernah memenangi sebarang kejuaraan dunia.
Sejarah
Pasukan "Senators" akan menamatkan kempen di tempat terakhir buat tiga musim pertama mereka. Walaupun pasukan ini membawa masuk pemain slugger unggul Frank Howard sebelum musim 1965, Senators tidak dapat mengubah nasib mereka. Selepas pasukan ini menduduki tempat ketiga pada 1968, Washington telah menjadikan Ted Williams sebagai pengurus pasukan tetapi pada masaa itu, beliau belum pernah mengendalikan pasukan besbol di mana-mana peringkat sebelum ini. Williams telah membimbing Senators untuk meraih kejayaan musim pertama (86–76 record) pada musim sulungnya di sana tetapi pasukan ini mengalami kemerosotan menjelang musim-musim berikutnya. Permainan Senators yang merosot telah mendorong kepada penurunan jumlah penonton di stadium dan hasil yang tidak lumayan sekali gus memaksa pemilik kelab untuk memindahkan pasukan ini ke Arlington selepas musim 1973.
Pasukan ini telah mengubah nama sempena nama pasukan keselamatan, Texas Rangers. Pasukan ini memperoleh sediki tuah pada awal kemunculan di Arlington berbanding pengalaman beraksi di Washington. Williams yang menjadi daya tarikan penonton ke stadium telah mengumumkan persaraan. Kemudian, Rangers membawa masuk Billy Martin untuk melatih pasukan sehingga penghujung musim 1973. Pada tahun berikutnya, dengan bantuan pelempar unggul Fergie Jenkins, Texas memenangi 84 perlawanan dan menduduki tangga kedua divisyen. Walau bagaimanapun, Rangers tidak dapat memburu kejuaraan gelaran divisyen selama saki-baki dekad.
Pada awal 1980-an, third baseman iaitu Buddy Bell menyerlah dalam aksi All-Star tetapi Rangers tidak dapat mempamerkan prestasi baik apabila lima daripada enam musim iaitu dari tahun 1980 sehingga 1985 berakhir dengan rekod kekalahan yang teruk. Texas menambah masuk lagi pemain-pemain muda iaitu outfielder Ruben Sierra dan second baseman Julio Franco untuk aksi sepanjang dekad tetapi kemarau postseason pasukan terus berlarutan sehingga 1990-an. Peristiwa yang tidak dilupakan bagi Texas pada masa itu ialah Nolan Ryan yang beraksi bersama Rangers dari 1989 sehingga 1993 telah meraih aksi no-hitter keenam dan ketujuh dalam kariernya ketika beliau bersama Texas. Pada 1989, pasukan ini telah dijual kepada sebuah kumpulan pelaburan yang disertai bakal presiden Amerika Syarikat, George W. Bush, yang berkahidmat sebagai rakan kongsi pengurus Rangers sehingga 1994.
Pada pertengahan 1990-an, Rangers terdiri daripada beberapa pemukul hebat termasuklah catcher Ivan Rodriguez, outfielder Juan Gonzalez dan first baseman Rafael Palmeiro. Pasukan ini merangkul tiga kejuaraan American League West (1996, 1998 dan 1999) dalam masa empat tahun. Kemaraan Texas menuju ke playoff buat kali pertama berakhir dengan kekecewaan apabila mereka kecundang kepada New York Yankees dalam pusingan pertama playoff pada setiap tahun. Pada 2001, pasukan ini mendapat liputan besar apabila pemain shortstop, Alex Rodriguez menyertai pasukan ini dengan rekod $252 juta selama 10 tahun walaupun kenyataannya Rangers menamatkan musim di tempat terakhir divisyen mereka pada tahun lalu. Kehadiran beliau gagal memberi kesan kepada pasukan sepanjang tiga musim beliau di Texas sebelum beliau telah dijual kepada Yankees pada 2004 untuk proses pemulihan semula pasukan.
Ryan telah dilantik untuk menjadi presiden pasukan pada 2008 (dan menjadi sebahagian daripada kumpulan pemilikan pasukan pada 2010). Pasukan Rangers sarat dengan pemain-pemain prospek serta veteran seperti third baseman Michael Young. Rangers kembali ke aksi postseason pada 2010 selepas menjuarai gelaran AL West. Rangers kemudian memenangi dua aksi playoff buat kali pertama dalam sejarah pasukan bagi mencerahkan kemaraan ke Siri Dunia sebelum mereka tunduk kepada San Francisco Giants. Texas meraih pennant AL kedua berturut-turut pada 2011 dan mereka berhadapan dengan St. Louis Cardinals di aksi Siri Dunia tetapi mengalami kekalahan dalam tujuh perlawanan. Rangers kembali ke postseason pada 2012 tetapi mereka tersingkir serta-merta apabila tewas kepada Baltimore Orioles dalam aksi Wild Card. Pada tahun 2013, pasukan ini mengalami kekalahan dalam aksi tie-break atau perlawanan ke-163 musim kepada Tampa Bay Rays sekali gus terlepak aksi playoff Wild Card. Pada musim berikutnya, Rangers yang lumpuh akibat krisis kecederaan telah menjatuhkan prestasi pasukan apabila mereka mencatatkan rekod terburuk di AL (67–95). Kejatuhan pasukan berakhir singkat apabila mereka mencatatkan 88 kemenangan dan meraih gelaran divisyen pada 2015 tetapi tertewas dalam siri pembukaan playoff. Pada 2016, Rangers menghasilkan rekod besbol moden apabila mencatatkan peratus kemenangan iaitu 36–11 (.766) dalam saingan sengit serta merangkul kejuaraan divisyen berikutnya. Namun begitu, pasukan ini disingkirkan dalam siri divisyen oleh Toronto Blue Jays buat kali kedua berturut-turut. Rangers kemudian membuka siri kekalahan musim demi musim apabila pesaing satu negeri, Houston Astros mendominasi AL.
Pačir
thumb|Place-name sign, helynév jel, Pacir Ortstafel, Pačir merupakan sebuah tempat yang terletak di Serbia.
Sekolah Kebangsaan Pereh
Sekolah Kebangsaan Pereh merupakan sebuah Sekolah Kebangsaan yang terletak di Kampung Peris, Ajil , Terengganu Darul Iman, Malaysia.
Pada 2009, Sekolah Kebangsaan Pereh memiliki 33 pelajar lelaki dan 40 pelajar perempuan, menjadikan jumlah keseluruhan murid seramai 73 orang. Ia mempunyai seramai 14 orang guru.2009
Senarai genus mamalia
Kini terdapat 1243 genus, 155 famili, 29 order, dan 5773 spesies untuk mamalia yang diperikan.
Steinefrenz
merupakan sebuah kawasan perbandaran terletak di daerah Westerwaldkreis, Rhineland-Palatinate, Jerman.
Francis Xavier
Santo Francis Xavier ataupun nama asalnya, Francisco de Jaso y Azpilicueta (7 April 1506, Navarre, Sepanyol - 3 Disember 1552, Pulau Shangchuan, China) adalah seorang mubaligh perintis Gereja Katolik Rom yang dilahirkan di Navarre, Sepanyol. Xavier merupakan seorang daripada pelajar Santo Ignatius Loyola dan salah satu daripada kalangan tujuh pengasas Persatuan Yesus (juga dikenali sebagai Tarikat Jesuit) di Montmartre, Perancis pada tahun 1534. Xavier merintis misi Gereja Katolik ke rantau Asia, terutamanya di wilayah-wilayah Empayar Portugis dan berpengaruh di dalam penyebaran dan pelestarian ajaran Katolik di Goa, India. Xavier juga memelopori misi Gereja Katolik ke wilayah-wilayah yang sebelum ini belum pernah dikunjungi oleh mubaligh-mubaligh Katolik seperti Melaka, Borneo, Kepulauan Maluku dan Jepun.
Kehidupan awal
Francis Xavier dilahirkan di istana keluarganya di kota Xavier (Javier, Xavier, bahasa Basque: Xabier) berdekatan dengan kota Pamplona, Navarre. Xavier dilahirkan di dalam keluarga bangsawan kerajaan Navarre dan merupakan anak bongsu kepada Juan de Jaso, penasihat kepada baginda John III, Raja Navarre.
Pada tahun 1512, negeri Navarre ditempur dan berjaya ditawan oleh bala tentera Castille dan Aragon yang diketuai Fadrique Álvarez de Toledo. Abang-abang Francis Xavier mengambil bahagian di dalam usaha bersama kerajaan Perancis-Navarre untuk menawan kembali wilayah yang ditakluk tetapi gagal dan akibatnya tanah-tanah keluarga Francis Xavier disita dan benteng istana keluarganya diroboh. Ayah Xavier meninggal dunia pada tahun 1515 semasa beliau hanya berumur sembilan tahun.
Francis Xavier menjadi seorang pelajar di Universiti Paris dan beliau tamat dengan lulusan licence ès arts (ijazah tiga tahun dari tradisi pendidikan tinggi Perancis yang sama tarafnya dengan ijazah Sarjana Muda Sastera) pada tahun 1530. Xavier meneruskan pendidikannya di dalam jurusan teologi dan pada masa itu berkenalan dengan Ignatius Loyola. Pada 15 Ogos 1534, Xavier bersama dengan Ignatius dan lima orang yang lain mengunjungi sebuah gereja kecil di Montmartre berdekatan kota Paris dan di situ ketujuh-tujuh tokoh ini melafazkan kaul kemiskinan, kesucian dan kepatuhan. Ini merupakan peristiwa pengasasan Tarikat Jesuit. Xavier bersama-sama dengan pengasas-pengasas Tarikat Jesuit ini bertolak ke kota Venice, Itali di mana mereka telah ditahbiskan sebagai paderi Katolik pada 24 Jun 1537. Tujuh sekawan ini tiba di kota Bologna pada bulan Oktober 1537 di mana mereka berkhidmat di dalam sebuah hospital. Selepas itu, Xavier berkhidmat sebagai setiausaha Ignatius di kota Rom untuk seketika waktu.
Perkhidmatan mubaligh
Francis Xavier mengabdikan sebahagian besar hidupnya bagi kerja misi di negara-negara asing. Pada tahun 1540, Xavier diutuskan ke istana Portugal oleh Ignatius bagi memenuhi hasrat John III, Raja Portugal, yang inginkan mubaligh-mubaligh Jesuit dihantar ke Hindia Timur Portugis kerana baginda mempercayai bahawa nilai-nilai Kristiani di kalangan peneroka-peneroka Portugis semakin terhakis di wilayah-wilayah tersebut, terutamanya di Goa. Xavier bertolak dari kota Lisbon pada 7 April 1541 bersama-sama dengan dua orang mubaligh Jesuit yang lain dan Martim Afonso de Sousa, seorang bangsawan yang dilantik sebagai Wizurai Hindia Timur yang baru dengan menaiki kapal yang bernama Santiago. Xavier tinggal sementara di Mozambique dari Ogos 1541 sehingga Mac 1542 sebelum tiba di kota Goa pada 6 Mei 1542. Jawatan rasmi Xavier di Goa adalah sebagai Nuncio Apostolik (ataupun Duta Besar Takhta Suci Kota Vatikan) dan beliau menggunakan Goa sebagai pusat operasinya untuk bagi tiga tahun berikutnya.
Pelayanan di India
Pada 20 September 1543, Francis Xavier memulakan kerja misinya dikalangan kaum Parava, sebuah masyarakat yang menduduki persisiran pantai timur India selatan sebelah utara Tanjung Comorin. Pada tahun 1544, Xavier tinggal di dalam sebuah gua laut di Manapad selama tiga bulan sambil menjalankan katekisme untuk kanak-kanak Parava. Xavier juga berusaha berdakwah kepada raja Travancore dan mengunjungi Ceylon (Sri Lanka). Oleh kerana Xavier kurang berpuas hati dengan hasil pelayanannya, beliau membuat rancangan untuk mengembangkan usahanya kearah Timur dan menyusun rencana perjalanan ke Makassar di Sulawesi pada tahun 1545.
Sebagai mubaligh Jesuit yang pertama di India, Francis Xavier menghadapi kesukaran di dalam usahanya untuk mengembangkan ajaran Katolik. Pendekatan Xavier yang tidak menyetempatkan ajaran Kristian menurut tradisi setempat seperti mana yang dilakukan oleh Matteo Ricci di negeri China mengurangkan keberkesanan ajaran yang dibawanya. Namun demikian, tugas utama Xavier seperti yang dititahkan oleh Raja John III adalah untuk memulihkan akidah dan keimanan Kristiani dikalangan peneroka-peneroka Portugis. Ramai diantara peneroka-peneroka Portugis ini telah bersumbang salah dengan wanita-wanita setempat dan Xavier giat berusaha untuk memulihkan kemoralan sambil menjalankan katekisme dikalangan kanak-kanak yang ramai dilahirkan diluar nikah.
Pelayanan di rantau Nusantara
Francis Xavier tiba di Melaka pada Oktober 1545 dan melayani masyarakat setempat di kota itu sambil menunggu kapal untuk membawanya ke Makassar. Setelah tiga bulan sia-sia menunggu, Xavier membatalkan niatnya untuk ke Makassar dan pada 1 Januari 1546 telah bertolak ke Pulau Amboina dimana beliau telah tinggal sehingga bulan Jun. Xavier kemudian mengunjungi pulau-palau yang lain di Kepulauan Maluku seperti Ternate dan Morotai. Tidak lama selepas hari Paskah pada tahun yang sama, Xavier kembali ke Amboina dan kemudiannya kembali semula ke Melaka. Pada masa ini, Xavier telah mengutuskan surat kepada Raja John III yang menceritakan kehampaannya terhadap golongan elit di Goa dan meminta supaya Pasitan (Inquisition) dimulakan di Goa. Namun demikian, Pasitan Goa hanya dimulakan lapan tahun selepas Xavier wafat.
Usaha pelayanan Francis Xavier di Kepulauan Maluku membawa impak yang besar dikalangan masyarakat setempat sehingga beliau digelar sebagai Hawari Timur (Apostle of the East). Hasil daripada pelayanan Xavier dari tahun 1546-1547 dikalangan penduduk Pulau Amboina, Ternate dan Morotai, agama Kristian bertapak di wilayah-wilayah tersebut dan kini menjadi agama terbesar di wilayah Nusa Tenggara Timur, Indonesia (91% penduduk wilayah ini beragama Kristian).
Pada bulan Disember 1547, Francis Xavier bertemu dengan Anjiro, seorang samurai Jepun yang berasal dari Kagoshima yang pada masa itu sedang berteduh dibawah lindungan Portugis kerana dituduh membunuh di Jepun. Anjiro telah mendengar khabar tentang Francis Xavier dan berusaha untuk bertemu dengan beliau. Hasil daripada perbualan diantara Francis Xavier dengan Anjiro, Xavier sedar bahawa masyarakat Jepun mempunyai budaya yang agak maju dan beliau meminta supaya Anjiro membantunya sebagai pengantara dan penterjemah beliau untuk pelayannya di Jepun. Anjiro dibaptiskan oleh Francis Xavier dan mengambil nama baru, Pablo de Santa Fe.
Pada 15 April 1549, Francis Xavier bertolak dari Goa ke Jepun bersama-sama dengan dua orang mubaligh Jesuit, Cosme de Torrès dan João Fernandes, Anjiro berserta dengan dua orang lagi berbangsa Jepun yang dibaptis olehnya. Mereka sempat bersinggah sementara di Melaka dan mengunjungi kota Canton, China semasa perjalanan mereka.
Pelayanan di Jepun
Francis Xavier tiba di Jepun pada 27 Julai 1549 tetapi hanya berjaya menurunkan kakinya di Kagoshima, Satsuma yang terletak di pulau Kyushu pada 15 Ogos. Sebagai wakil rasmi Raja Portugal dan Takhta Suci Kota Vatikan, Xavier pada mulanya diterima baik oleh Daimyo wilayah Satsuma. Namun demikian, tidak lama kemudian Daimyo wilayah tersebut tersinggung dengan sikap saudagar-saudagar Portugis yang mula berdagang di Hirado di wilayah yang bersaing dengannya. Daimyo Satsuma mengharamkan ajaran Kristian di wilayahnya dan Francis Xavier berpindah ke Hirado pada bulan Ogos 1550.
Pelayanan Francis Xavier di Hirado agak berjaya dan sebuah jemaah kecil diasaskan. Jemaah ini ditinggalkan dibawah asuhan Fr. Torrès dan Xavier berangkat ke kota Yamaguchi pada bulan Oktober 1550. Menjelang hari Krismas, Xavier mulakan perjalannya ke kota Kyoto tetapi gagal di dalam usahanya untuk mengadap Maharaja Jepun. Xavier kembali ke Yamaguchi pada bulan Mac 1551.
Francis Xavier teruskan pelayanan beliau di wilayah Nagate dan Bungo dan pada hujung tahun 1551, beliau membuat keputusan untuk pulang sementara ke Goa. Jemaah-jemaah yang diasaskan di Jepun diletakkan dibawah asuhan Torrès dan Fernandes. Di dalam perjalanan pulang, kapal yang dinaiki Xavier terpaksa berteduh seketika di sebuah pulau berdekatan dengan kota Canton dan di situ beliau bertemu dengan seorang saudagar Portugis, Diego Pereira, yang juga merupakan rakan lamanya dari Cochin. Pereira menunjukkan Xavier sepucuk surat daripada warga Portugis yang ditahan di kota Canton dimana mereka menyeru supaya Duta Besar Portugal dihantar untuk berunding dengan Maharaja China tentang nasib mereka. Justeru itu, Xavier singgah di Melaka pada 27 Disember 1551 dan akhirnya tiba di Goa pada bulan Januari 1552.
Wafat
Pada 17 April 1552, Francis Xavier bersama-sama dengan Diego Pereira bertolak dari Goa ke China di atas kapal Santa Cruz. Xavier berpegang dengan jawatan Nuncio Apostolik manakala Diego berjawatan Duta Besar Raja Portugal. Setiba kapal Santa Cruz di Melaka, Xavier didatangi oleh Álvaro de Ataíde de Gama, Capitão-mor (gelaran pentadbir tertinggi setaraf dengan Gabenor) kota Melaka yang telah mengambil alih kuasa di kota tersebut. de Ataíde yang mempunyai dendam terhadap Pereira enggan mengiktirafkan pangkat Xavier sebagai Nuncio dan memaksa Pereira untuk meletakkan jawatan sebagai Duta Besar.
Setelah berunding selama sebulan, Francis Xavier mengemukakan watikah perlantikannya sebagai Nuncio Apostolik yang beliau sembunyikan selama ini. Namun demikian, de Ataíde masih enggan berganjak dan cuma membenarkan Xavier bertolak ke China tanpa Pereira. Anak-anak kapal Santa Cruz juga terpaksa ditukar dan hadiah-hadiah yang asalnya dibawa untuk Maharaja China disita.
Pada bulan Ogos 1552, kapal Santa Cruz berlabuh di Pulau Shangchuan berdekatan dengan kota Taishan, Guangdong. Pada masa itu, Francis Xavier cuma diiringi oleh seorang pelatih Jesuit, Álvaro Ferreira, seorang lelaki China bernama Antonio dan seorang pembantu dari Malabar bernama Christopher. Pada pertengahan bulan November, Xavier mengutuskan sepucuk surat melalui Ferreira kepada Uskup Goa menyatakan bahawa beliau telah berjaya mendapatkan perkhidmatan seorang saudagar yang sanggup menyeludupkannya ke kota Canton. Dengan pemergian Ferreira, Xavier cuma diiringi oleh Antonio.
Pada November 21 1552, Francis Xavier pengsan setelah menyambut Misa. Dia beransur uzur dan menghembuskan nafas terakhir pada 3 Disember 1552 tanpa menjejakkan kakinya di tanah besar China.
Jenazah Francis Xavier pada mula-mulanya dimakamkan di Pulau Shangchuan. Pada bulan Februari 1553, jenazahnya yang masih utuh dipindahkan dari Pulau Shangchuan dan disemayamkan di Gereja St. Paul, Melaka pada 22 Mac 1553. Pada 15 April 1553, Diego Pereira tiba di Melaka dari Goa dan tidak lama kemudian memindahkan jenazah Francis Xavier ke rumahnya. Sebuah makam terbuka di runtuhan Gereja St. Paul, Melaka menandakan tapak jenazah Francis Xavier pernah disemayamkan.
Pada 11 Disember 1553, jenazah Francis Xavier dipindahkan dari Melaka dan sampai ke kota Goa pada 15 Mac 1554. Jenazah Xavier akhirnya disemayamkan di gereja Basilika Bom Jésus di Goa dan diletakkan di dalam sebuah keranda kaca bersalur perak pada 2 Disember 1637.
Kontroversi
Beberapa pihak telah mengkritik Francis Xavier kerana sikap ikonoklasme beliau dan peranan beliau di dalam memulakan Pasitan Goa. Hakikatnya Xavier yang meminta supaya pasitan dimulakan di Goa tetapi beliau tidak mengambil bahagian didalamnya kerana ia hanya bermula lapan tahun selepas beliau wafat.
Warisan
Sumbangan Francis Xavier sebagai seorang mubaligh diakui, terutamanya peranannya sebagai seorang pengelola dan perintis. Contoh yang ditunjukkannya melalui kompromi dengan masyarakat Nasrani Suryani Malabar di India menjadi rangka kaedah dakwah Jesuit yang masih digunakan oleh Tarikat Jesuit hari ini. Hasil usahanya meninggalkan satu warisan penting di dalam sejarah penyebaran agama Kristian di India, rantau Nusantara, China dan Jepun.
Terdapat banyak gereja-gereja dan sekolah-sekolah yang dinamakan sempena Francis Xavier di seluruh dunia. Di Malaysia, beberapa gereja yang dinamakan sempena Francis Xavier terletak di Petaling Jaya, Melaka dan Pulau Pinang. Beberapa buah sekolah juga dinamakan sempena beliau seperti di St. Xavier's Institution di Pulau Pinang dan Sekolah Menengah St. Francis Xavier di Keningau.
Beatifikasi dan kanonisasi
Francis Xavier diakui sebagai seorang wali dan santo oleh Gereja Katolik Rom, Gereja Anglikan dan Gereja Lutheran. Xavier dibeatifikasikan oleh Paus Paul V pada 25 Oktober 1619 dan diangkat sebagai santo melalui proses kanonisasi oleh Paus Gregory XV pada 12 Mac 1622 bersamaan dengan kanonisasi Ignatius Loyola. Hari peringatannya dirayakan pada Disember 3 setiap tahun oleh Gereja Katolik dan beliau juga diakui sebagai santo pelindung bagi mubaligh-mubaligh Katolik di negara asing.
Mérignat
Mérignat ialah komun di jabatan Ain dan di kawasan Rhône-Alpes di timur Perancis.
InterCityExpress
thumb|300px|right|"[[ICE Generasi ke-3"]]
InterCityExpress atau lebih popular dengan singkatan ICE merupakan sejenis kereta api laju yang dibina oleh Siemens AG. Perkhidmatan ini dikendalikan oleh Deutsche Bahn AG. Versi terbaru ICE ialah generasi ke-3, ICE 3, juga dipasarkan oleh Siemens di bawah nama Siemens Velaro. ICE bukan sahaja digunakan untuk perkhidmatan jarak jauh di Republik Persekutuan Jerman malah juga untuk perkhidmatan di negara jiran Jerman seperti ke Vienna, Austria, Zürich, Switzerland, Brussel, Belgium dan juga Amsterdam, Belanda. Untuk tahun 2007, satu jajaran baru dirancang yang akan menghubungkan Paris, Perancis dan Frankfurt, Jerman. Jajaran ini akan beroperasi menggunakan ICE dan juga Thalys, sejenis kereta api laju yang beroperasi di Perancis. Pengendali kereta api di Sepanyol,RENFE juga menggunakan kereta api berasaskan ICE 3 (Siemens Velaro). Versi yang lebih besar ditempah oleh China untuk perkhidmatan Kereta api Laju Beijing-Tianjin (CRH 3) dan juga oleh Russia untuk perkhidmatan Moscow-Saint Petersburg (Velaro RUS).
Jaringan
thumb|right|Jaringan ICE di Jerman Merah: 300 km/j Jingga: 250 km/j Biru: 200-230 km/j Kelabu: Landasan konvensional thumb|250px|right|[[Siemens Velaro|ICE generasi ke-3 di "Frankfurt am Main"]]
Tidak seperti TGV Perancis yang lebih tertumpu di Paris,ICE mempunyai beberapa hab operasi. ICE bukan merupakan pengganti kepada sistem InterCity (IC), namun sebagai versi dipertingkat bagi IC. ICE dan IC biasanya berkongsi rel yang sama. Perbezaan utama antara kedua-duanya ialah had laju ICE lebih tinggi berbanding dengan IC. Sementara ICE dibenarkan untuk berkelajuan maksimum, perkhidmatan IC dihadkan kepada 200km/j. Satu-satunya jajaran yang tidak membenarkan perkongsian ialah jajaran yang membenarkan ICE dipandu pada kelajuan 300 km/j iaitu antara Cologne dan Frankfurt. Malah ICE dari versi yang lebih lama daripada ICE 3 juga terpaksa melalui jajaran yang mengambil masa yang lebih lama yang antara lain menyusuri bandar-bandar pelancongan di sepanjang sungai Rhine seperti Koblenz, Bingen am Rhein dan juga Mainz. Jajaran 300km/j kedua menghubungkan Nuremberg dan Ingolstadt telah dibuka pada 28 Mei 2006 tetapi jajaran ini tidak mengehadkan penggunaannya hanya untuk ICE kelas 3. Jajaran ini juga akan menjadi jajaran komuter terpantas di Jerman bermula Disember 2006.
Sejak awal 1970-an, beratus-ratus kilometer landasan konvensional sedia ada dinaik taraf kepada landasan 200km/j. Oleh itu, perkhidmatan ICE dapat menggunakan kebanyakan landasan-landasan ini tanpa perlu memperlahankan kereta api. Ini juga menyebabkan pertumbuhan pesat dalam jaringan sistem ICE di Jerman tanpa perlu membina beribu-ribu kilometer jajaran baru. Malah sesetengah landasan berkelajuan tinggi (cth. Cologne-Aachen pada 250km/j dan juga Hamburg-Berlin pada 230km/j) merupakan landasan yang dinaiktaraf dari landasan konvensional.
Utara ke selatan
Jaringan meliputi empat jajaran utama:
Barat ke timur
Tiga jajaran utama Barat ke Timur:
Jajaran antarabangsa
Sesetengah jajaran merantaui sempadan merangkumi negara-negara jiran Jerman:
Selepas proses percubaan dan perubahan teknikal yang lama , satu jajaran baru akan dibuka dari Frankfurt dan Stuttgart memasuki Perancis ke Paris,yang akan dioperasikan secara bergilir-gilir antara ICE dan TGV bermula pada tahun 2007.